କରୋନାରୀ ଭାସୋସ୍ପାଜ୍ମ

ବିପଦ କାରକଣଗୁଡିକ ଧୂମପାନ ଅନ୍ତର୍ଭୁକ୍ତ ହୁଏ । ଟ୍ରିଗରରେ ଉତ୍ତେଜକ ପଦାର୍ଥ ଅନ୍ତର୍ଭୂକ୍ତ କରାଯାଇପାରେ ଯେପରିକି କୋକେନ୍, ମାନସିକ ଚାପ, ମଦ୍ୟପାନର କିଛି ଘଣ୍ଟା ପରେ, ଆନାଫାଇଲକସିସ୍ ଏବଂ କେତେକ ପ୍ରକାରର କେମୋଥେରାପି ।  ଆକ୍ରମଣ ସମୟରେ ଇସିଜିରେ ପ୍ରାୟତ ଏସଟି ଉଚ୍ଚ ଦେଖାଯାଏ, ଯାହା ନାଇଟ୍ରୋଗ୍ଲେସିରିନ୍ ଔଷଧ ଦେଇ ଚିକିତ୍ସା କରାଯାଏ । ହୃଦ୍ କ୍ୟାଥେରାଇଜେସନ୍ ଉପରେ ସାଧାରଣ କରୋନାରୀ ଧମନୀଦ୍ୱାରା ରୋଗ ନିର୍ଣ୍ଣୟ ସମର୍ଥିତ ଏବଂ କରୋନାରୀ ରିଆକ୍ଟିଭିଟି ପରୀକ୍ଷଣଦ୍ୱାରା ନିଶ୍ଚିତ କରାଯାଇଥାଏ | 

ଚିକିତ୍ସାରେ କ୍ୟାଲସିୟମ ଚ୍ୟାନେଲ ବ୍ଲକର ଯେପରିକି ଡିଲ୍ଟିଆଜେମ, ଏବଂ ନାଇଟ୍ରେଟ୍ସ ଯେପରିକି ନାଇଟ୍ରୋଗ୍ଲେସିରିନ ବ୍ୟବହାର ଅନ୍ତର୍ଭୁକ୍ତ ହୋଇପାରେ । ଷ୍ଟାଟିନ୍ ଏବଂ ଏସିଇ ଇନହିବିଟର ମଧ୍ୟ ବ୍ୟବହାର କରାଯାଇପାରେ । କେତେକ ଆରିଦମିଆରେ ଏକ ପ୍ରତିରୋପଣ କାର୍ଡିଓଭର୍ଟର ଡିଫିବ୍ରିଲେଟର (ICD) ବ୍ୟବହାର କରାଯାଇପାରେ । ବିଟା ବ୍ଲକର୍ ଏବଂ ଆସ୍ପିରିନ୍ ସାଧାରଣତଃ  ବ୍ୟବ‌ହାର କରାଯାଏ ନାହିଁ | 

କରୋନାରୀ ଛାତି ଯନ୍ତ୍ରଣାର ୨.୫%ରୁ ୧୫% ଭାଗ ଭାସୋସ୍ପାଜ୍ମ ଯୋଗୁ ହେଉଥିବା ଅନୁମାନ କରାଯାଏ । ଏହା ପୁରୁଷଙ୍କ ଅପେକ୍ଷା ମହିଳାମାନଙ୍କୁ ଅଧିକ ପ୍ରଭାବିତ କରିଥାଏ । ପୂର୍ବ ଏସିଆର ଲୋକମାନେ ଅଧିକ ପ୍ରଭାବିତ ହୁଅନ୍ତି । ଏହାକୁ ପ୍ରଥମେ ୧୯୫୯ରେ ମାଇରନ୍ ପ୍ରିଞ୍ଜମେଟାଲ୍ ବର୍ଣ୍ଣନା କରିଥିଲେ ଯିଏ ଏହାକୁ ଭାରିଆଣ୍ଟ ଆଞ୍ଜିନା ନାମ ଦେଇଥିଲେ । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki